Den verdensberømte, autodidakte kunstner Per Arnoldi designer plakaten til Rebildselskabets 100-års jubilæum. Siden 1912 har danskere og amerikanere samlet sig i Rebild Bakker hvert år for at markere og fejre venskabet mellem Danmark og USA. Rebildselskabet har bedt Per Arnoldi designe plakaten, som netop er blevet offentliggjort ved selskabets årsmøde i Chicago. Per Arnoldi stod selv for afsløringen ved årsmødet. Motivet på plakaten består af puslespilsbrikker, som symboliserer integration og udvandring. Gennemgående er de røde, blå og hvide farver, som også er de tre farver fra Dannebrog og The Stars And Stripes som det amerikanske flag hedder.
Den anerkendte plakatkunstner Per Arnoldi har designet plakaten til dette års Rebildfest, som i år har 100-års jubilæum.